Bărbat din Hunedoara salvat din flăcări de pompieri. Omul leșinase în bucătăria locuinței sale
Intervenție de urgență, luni seara, 25 noiembrie, în orașul hunedorean Vulcan. Un bărbat de 66 de ani, care a rămas inconștient în urma unui incendiu izbucnit în bucătăria locuinței sale, a fost salvat din flăcări de pompierii militari din Petroșani și Lupeni, care au intervenit pentru stingerea focului, victima fiind transportată apoi la spitalul din Petroșani.